AlexejDobrolubov/national_council_slovak_2010 huggingface dataset:
90. schôdza NR SR - 12.deň - A. dopoludnia
Dátum: 2023-05-19
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

44. Ďakujem za slovo. Kolega Peter, dobre si to vystihol v rozprave naozaj, ty keď sa postavíš za rečnícky pult, tak proste to, čo vyjde z teba, čo vyslovíš, tak má to hlavu a pätu, je to vecné, argumentačné. Zaujala ma jedna poznámka a pripomienka na predsedu finančného výboru Mariána Viskupiča práve v tom, že nemôžu dostať predsa príspevok na, na deti tí, ktorí deti nemajú. Ako môže dostať rodina, ktorá sa neobetuje pri výchove detí, ktorá si kúpi psíka, mačičku alebo nejaké iné zvieratko, proste nechcú, nechcú sa obetovať, pokoriť a venovať, venovať spústu času výchove detí. Ty, Marián, ako predseda finančného výboru veľmi dobre vieš, dobre vieš, koľko výchova, výchova jedného dieťaťa stojí, však to aj zaznelo na finančnom výbore, je to v desiatkach tisíc eur do dospelosti. Ale veď pokiaľ si dobre pamätám, vďakabohu máš dve deti, čomu sa veľmi teším, tak vieš to aj ako otec rodiny. Síce s omnoho vyšším príjmom, ako majú umožnené mnohé rodiny na Slovensku. Ty máš príjem na to, aby si v plnej výške poberal 200 eur na dieťa, tak verím tomu, keď si taký odporca tohto návrhu zákona pomoci rodinám s deťmi, že, že to dávaš na charitu, hej, lebo ja si myslím, že tých 400 eur vám cinkne na účet, čomu sa veľmi teším. Naozaj to je, to je proste lebo každý ten rodič, každá rodina si zaslúži. Ja som z deviatich detí, mám sedem detí, päť žijúcich, veď sa smeješ Marián, ale ja viem, ja viem, koľko sa manželka musí obetovať. Ja viem, že teraz popri deťoch... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

34. Ďakujem za slovo. Kolega Marián, na začiatku tvojej rozpravy som sa zľakol, že zase celý čas využiješ na to, aby, aby si kritizoval Igora Matoviča, lebo začal si tým, lebo Matovič, lebo Igor, lebo Matovič, lebo Igor a možno aj si videl reakcie, či Peťa Kremského, alebo mňa, tak si sa zastavil. Ja som veľmi rád, že tá ďalšia časť tvojej rozpravy začala byť, fakt môžem uznať, že vecná, že sa zastavil. Lebo ja viem, je pred voľbami, chceš si urobiť kampaň. Teraz aj toto tvoje vystúpenie bolo také, že odčiniť akože pred ľuďmi to, že ste nepodporili tento dobrý návrh zákona. Práveže ste útočili proti tomu aj s pani prezidentkou. Tak som veľmi rád, že, že vlastne toto schvaľuješ, tento návrh zákona Peťa Kremského, ja som aj spolupredkladateľom. No a verím tomu, že už teraz si rozhodnutý, možno mi už aj vo faktickej aj kolegyniam, kolegom odpovieš, že tento, ten, tento návrh zákona podporíte, lebo si ako vyzdvihol celkom dobre aj tú snahu a že aj tie rodiny s viacerými deťmi môžu dostať plný, plnú výšky tohto príspevku. Tak naozaj sa veľmi teším a veľmi pozorne si pozriem hlasovanie. Ja chcem uveriť tomu, že podľa tvojej rozpravy, že si už všetkých kolegov aj Janku Bittó Cigánikovú, aj Riša Sulíka a ďalších presvedčil, za tento dobrý návrh zákona ideme zahlasovať. Určite vám to prihrá aj pár politických bodov. Takže fakt držím palce, aby ste zahlasovali za rodiny s deťmi. Pochádzam z regiónu Orava a naozaj ako aj Peťo Kremský povedal v rozprave, nie každý má možnosť mať príjem od 1 500 eur viac a práve na Orave sú rodiny, kde je bežné tri, štyri, päť dokonca... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

14. Ďakujem za slovo. Nestihol som sa prihlásiť na faktickú v Jankinej rozprave, lebo to hlasovacie zariadenie je také, aké je. Ja sa chcem týmto poďakovať hlavne kolegyni Janke Garstkovej Majorovej aj Lukášovi Kyselicovi za prácu pri príprave tohto návrhu zákona. Som rád, že aj ja môžem byť spolupredkladateľom, lebo táto téma mi je, mi je veľmi blízka. Takmer polovicu roka strávim v horách aj so svojou rodinou, nakoľko moje dcéry pokračujú v mojej podnikateľskej činnosti. Som v blízkosti turistických chodníkoch aj, aj lyžiarskeho strediska, takže keď som v týchto horách, tak dennodenne sa stretávam nielen s týmito záchranármi rôznymi, ale, ale aj keď idem na lyžiarsky vlek pozrieť a keď vidím niektorých tých lyžiarov, hlavne, hlavne, keď pár hodín alebo, alebo prvé dni, keď stoja na lyžiach a tie pády niekedy ako fakt ja, ja keď vidím, ako sa rútia, že to proste neubrzdia, tak dobre, že, že vždy som bol svedkom iba toho, že to skončilo iba nejakým zranením. Veľmi často počujem, keďže som niekoľko metrov od hlavnej cesty, čo máme to zariadenie, tak počujem sanitky a vždy si poviem, dúfam, dúfam, že to dobre skončí. Týmto sa chcem aj poďakovať všetkým horským záchranárom naozaj za ich bohumilú činnosť pri záchrane životov a zdravia ľudí. A zhodou okolností dneska máme v našom zariadení sústredenie a taký tréning horských záchranných pracovníkov, konkrétne čo spod lavín vyťahujú so psami ľudí, tak veľmi sa teším, že moje dcéry im zabez... (Prerušenie vystúpenia časomerom.)
90. schôdza NR SR - 11.deň - B. popoludní
Dátum: 2023-05-18
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

120. Ďakujem za slovo. Kolega Milan Vetrák, chcem ti poďakovať za tvoju snahu a nasadenie vycibriť naozaj úplne do drobných detailov tento na pohľad veľmi jednoduchý návrh zákona, v ktorom sa jedná, ako si spomenul iba o posunutie a rozšírenie možnosti navštevovať a obdivovať krásy aj v národných parkoch o 15 dní skôr. Je to požiadavka od občanov nielen z môjho regiónu, ale aj z celého Slovenska, ktorý vnímali, že, a nevideli dôvody, že prečo by turistické chodníky nemohli byť otvorené od 1. júna. Nejdem tu konkretizovať, lebo nemám na to veľa času, že ako je to v Poľsku alebo ako je to aj na území Slovenska, že nie je tu rovnaký meter pre všetky oblasti, tak ja som naozaj veľmi rád, že sme tento pozmeňujúci návrh dotiahli do konca, a verím tomu, že, že bude aj podporený, a okrem spomínaných výhod predĺženia sezóny je dôležité, že aj za tých 15 dní bude, bude to prínos aj pre štátny rozpočet, lebo predsa sezóna sa predĺži o 15 dní, tak ja si myslím, že ubytovatelia a poskytovatelia služieb v cestovnom ruchu, ktorí platia dane, tak sa to nejakou sumou, a nie malou, odrazí aj na príjme, na zvýšenom príjme do štátneho rozpočtu. Takže naozaj všetkým ďakujem a, a tebe, Milan, za trpezlivosť, no, ktorú sme museli asi pri tomto vycibrovaní mať vzájomne, takže ďakujem aj za podporu tohto návrhu.
90. schôdza NR SR - 10.deň - B. popoludní
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie

166. Ďakujem aj za trpezlivosť. Zabudol som si kartu. Kolega Tomáš, áno, včera sme mali stretnutie, ja si myslím, že sme si tam vypovedali veci, hlavne som bol ja z tých, ktorý som vás počúval, boli ste tam v drvivej prevahe. Tie vaše argumenty, ktoré ste tam spomínali, tak naozaj nemali opodstatnenie, nemali opodstatnenie a týmto mojím pozmeňujúcim návrhom žiadnu katastrofu nevytvorím, ja si aj po včerajšom stretnutí dneska, dosť veľa času som obetoval, ako telefón bol niektoré obdobia veľmi horúci, lebo naozaj ja tu predkladám iba zákony a tie, ktoré som tu predkladal alebo pozmeňujúce, tak vždy pri plnej zodpovednosti a opäť mi potvrdili, že tým pôvodným návrhom zákona, áno, pripustili aj tú drobnú zmenu, ktorú som požiadal včera, aby ste mi poslali. Ale v konečnom dôsledku bolo, nič týmto neohrozuješ, nič sa nemení, tie orgány budú naďalej rozhodovať, všetko zostáva tak, ako bolo doteraz, iba sa mení, mení sa obdobie o 15 dní dlhšie. Nič sa nemení. A keď si spomínal otvorené chodníky v Tatrách, áno, spomínal si Tatry, povedz mi jeden chodník napríklad v Roháčoch. Jeden jediný chodník, keď, hovorím to preto, keď si spomenul Tatry. Áno, a to je práve zvláštne. Tatry. Čo by mali mať omnoho vyšší stupeň ochrany, tam sú tie chodníky otvorené. To je práve to. Na jednom území, v jednej krajine. Jak je možné, že v Tatrách sú otvorené a cez horizont na druhej strane tam nie sú otvorené? Povedz mi jeden jediný chodník v Západných Tatrách v Roháčoch, ktorý je otvorený. V Oraviciach, Juráňová dolina, ak poznáš Oravice, tam je napríklad, tá je otvorená od 1. mája a aj na základe... (Prerušenie vystúpenia časomerom.)
90. schôdza NR SR - 10.deň - B. popoludní
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

154. Ďakujem za slovo. Kolega Jaro, ja sa iba krátko vyjadrím k medveďom, keď si ich spomenul v rozprave, lebo naozaj pravidelne dostávam nielen z môjho regiónu, ale už aj z iných oblastí Slovenska, aby sme s tými medveďmi niečo konečne robili, lebo naozaj ja neviem kedy, kedy si uvedomíme závažnosť tejto situácie. Ľudia majú čoraz väčší strach zo stretu s medveďom, a to nie iba na prechádzkach v lese, ale už aj v tesnej blízkosti ich príbytkov. Výskyt medveďov sa zväčšuje práve už aj v mestách a obciach. A neviem, včera alebo predvčerom som telefonoval s jedným poľovníkom v inej veci, úplne iné niečo sme riešili a on mi vraví: "A s tými medveďmi, veď si vravel, že snáď sa to bude riešiť a nejak regulovať a nič sa nerobí." Dal mi aj príklad, že len v revíri, v ktorom on aj poľuje, ale hlavne sa stará o ten revír, tak majú tam pätnásť medveďov a ešte pred troma rokmi tam evidovali tri. Teraz majú fotopasce, takže majú to aj nasnímané, že katastrofa. Už ich manželky sa boja s nimi chodiť na romantické večere do posedov, že aj toto je jedna z vecí, ale naozaj je to, je to realita. Veľmi sa teším, že včera som konečne dostal prísľub, prísľub od jedného ochranára, že v najbližších dňoch ide riešiť problém s medveďmi na ministerstvo životného prostredia, lebo doteraz keď som sa dopytoval, že, proste bolo to hlúpe, buď sa neodpovedalo na moje požiadavky, ale včera som dostal prísľub, naozaj na základe toho prísľubu, mám to v hľadáčiku, budem to veľmi-veľmi dôsledne, budem sa o túto tému zaujímať a verím tomu, že teraz nové vedenie ministerstva životného prostredia túto situáciu vyrieši. Ja inak medvede mám veľmi rád, sa mi táto šelma veľmi páči, je to naoz... (Prerušenie vystúpenia časomerom.)
90. schôdza NR SR - 10.deň - B. popoludní
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

114. Ďakujem. Kolega Patrik Linhart, plne súhlasím s touto tvojou iniciatívou aj rád ju podporím. Naozaj sa mi páči, že táto zmena zákona umožňuje združovanie malých výrobcov potravín poľnohospodárskych produktov. Je najvyšší čas, aby sa zlepšila situácia a zvýšil priestor na predaj aj týmto malým producentom. Ja už viac ako dva roky sa venujem aj s kolegom Petrom Vonsom, ale aj s ďalšími z nášho klubu sa venujem téme zľahčiť situáciu malým a drobným farmárom. Začali sme to ešte za čias pána ministra Janka Mičovského a keď bol štátny tajomník Martin Fecko. Vtedy aj chcem poďakovať síce už nie sú na tomto poste, ale oni nám pootvorili dvere. V tejto téme boli ústretový. Mali sme aj nejaké stretnutia s farmármi a keď to už bolo na dobrej ceste, tak došlo k zmene na poste ministra. Ministrom sa stal pán Vlčan, ktorý už momentálne tiež nie je ministrom a dostali sme to do finále, že už vlastne úrad vlády aj s pánom ministrom Vlčanom, aj s ďalšími z ministerstva pôdohospodárstva sme to dostali do štádia, že už majú mať pripravenú novú vyhlášku, čo sa týka tohto predaja z dvora a výrobkov z mlieka, aby to nezostalo len v tejto fáze. Tak teraz plánujem stretnutie s kolegami aj s novým pánom ministrom a verím tomu, že už to finále dotiahneme dokonca a že konečne farmárom po dlhých rokoch sa aj tohto našou iniciatívou podarí zľahčiť ich ťažkú... (Prerušenie vystúpenia časomerom.)
90. schôdza NR SR - 10.deň - A. dopoludnia
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie

138. Ďakujem. Vážený pán predsedajúci, vážené pani poslankyne, vážení páni poslanci, v súlade s § 73 o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutiami predsedu Národnej rady navrhujem, aby návrh zákona prerokovali tieto výbory: Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výboru uvedený návrh zákona prerokovali do 30 dní a v gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som, prosím, otvorte rozpravu. Ďakujem.
73. schôdza NR SR - 2.deň - A. dopoludnia
Dátum: 2022-09-29
Poslanec: Kuffa, Filip (-)
Druh vystúpenia: Vystúpenie s faktickou poznámkou

24. Ďakujem za slovo, pán predsedajúci. Pani kolegyňa Cigániková, veď vy im nadávate do fašistov. Kto tu nálepkuje všetkých dokola? Pre vás sú tu všetci fašisti. A keď potom potrebujete, tak kolenačky tam doliezate za nimi si dohadovať veci. Stačí prestať nálepkovať. Presne to, čo povedal Tomáš Taraba. Celé leto tu nálepkujete všetkých dokola. Pre váš sú všetci fašisti. A teraz zrazu jak veľkí prospechári, veľkí obhajcovia oligarchov tak kolenačka... kolenačky doliezate.
73. schôdza NR SR - 2.deň - A. dopoludnia
Dátum: 2022-09-29
Poslanec: Kuffa, Filip (-)
Druh vystúpenia: Vystúpenie s faktickou poznámkou

8. Tomáš Taraba, zhruba v strede rozpravy si sa spýtal veľmi dobrú otázku, že kto chce v tomto strane SaS asistovať, čo robí. Odpoveď tu máme a veľmi presnú. Iba populisti HLAS-u. To je jediné zoskupenie okolo Petra Pellegriniho, ktoré sa ku nim pridalo a podporuje ich. Nikto iný. Ani SMER im nechce pomáhať, len boli zatlačení do kúta. Dokonca ani zahlasovať za odvolanie Matoviča nechcú, len každý, kto vie počítať, kto vie elementárnu matematiku, tak vie dopredu, aké bude kvórum. Tak jasné, že je populistické povedať, áno, budeme hlasovať za odvolanie. No, keď viem, že nás tu nebude dosť, no tak jasné, zahlasujem, aj keď to nechcem. Toto je pravda a toto treba povedať. Včera v závere rozpravy som vystupoval jak posledný a presne toto som sa pýtal, lebo tu vykrikovali dole okolo Suju, že jak tu oni budú do nohy. Chlapci, som zvedavý, koľko vás tu bude. A dneska na tom hlasovaní sa ukáže, koľko tu bude poslancov z opozície, ktorí kričali, že zahlasujeme za a podporíme odvolávanie. Áno, populisti HLAS-u sú jediní, ktorí stoja na strane SaS-ky. To, ako si povedal potom, že vláda sa rozpadla zásluhou našej strany ŽIVOT. Áno, je v rozpade, však jedna strana, liberálna strana proste vypadla preč. A keď tu padajú narážky na nejaké nominácie ministrov, ja som povedal, však my sme kritizovali aj kritizujeme a aj kritizovať budeme. Prichádzajú návrhy zákonov, ktoré budú pokračovať na riadnej schôdzi. Myslíte si, že ja budem ospevovať ministrov, to, za čo robili? Však len ich môžem ďalej kritizovať, keď nerobia tie veci tak, ako mali robiť. A zopakujem to ešte raz, to, čo si povedal a čo tak málo odznieva. Áno, strana ŽIVOT má najväčšiu zásluhu na tom, že sa táto vláda rozpadla.
73. schôdza NR SR - 1.deň - B. popoludní
Dátum: 2022-09-28
Poslanec: Kuffa, Filip (-)
Druh vystúpenia: Vystúpenie s faktickou poznámkou

146. Pán kolega Suja, presne ťa zacitujem, čo si teraz povedal: „Tak predčasné voľby sú“ nereálni... „nereálne.“ Tak čo tu potom hráte za divadlo, REPUBLIKA? Toto, toto mi vysvetli. (Povedané so smiechom.) Tak tu ideš odvolávať, biješ sa do pŕs, že čo ste vybavovali, jak ste vybavovali a potom povieš, tak predčasné voľby sú nereálne. Tak presne pomáhate liberálnej bande vrátiť sa naspäť. Už tu nesedíš, podobne jak tu nesedí Peter Pellegrini, ktorý tu mal silácke reči, aby som vystúpil v rozprave, aby mohol reagovať, a zdrhol, samozrejme, lebo jediná ich politika re... prísť si odprezentovať si svoje zákony, potom tam, kde sa im niečo nepáči, si tu prídu a jediné, čo to, na tlačovky chodia vyplakávať, že koľko sa prispieva, koľko sa neprispieva. Tak keď sa pozrieme spätne, čo robili oni, tak urobili veľké nič, celý veľký Peter Pellegrini.
73. schôdza NR SR - 1.deň - B. popoludní
Dátum: 2022-09-28
Poslanec: Kuffa, Filip (-)
Druh vystúpenia: Vystúpenie s faktickou poznámkou

36. Ďakujem za slovo. V tej rozprave ministra financií zaznelo tu aj argumentácia pri tom skrátenom legislatívnom konaní a takisto aj pani Zemanová tuná vyčítala Igorovi Matovičovi, že zneužil leg... teda legislatívny proces pri skrátenom legislatívnom konaní pri prorodinnom balíčku. A veľmi správne to tu zaznelo, že pes, ktorý, aby mohol behať do reštaurácií, je dôležitejší ako naše deti, a tu sa SaS neobávali a nehanbili to, aby to legislatívne konanie skrátili. To je čosi úplne trápne. Strana SaS si hovorí, že stranou odborníkov. To je strana odporníkov a povaľačov, povaľačov vlád. Toto je strana SaS. Rovnako tiež aj to, čo tu zaznelo, aj ja si viem predstaviť, aby Slovenská republika v nadchádzajúcich prezidentských voľbách mala dôstojnejšieho prezidenta, ako máme dnes. Dúfam, že sa Slovenská republika toho dožije. A to, čo tu zaznelo a všeličo, čo sme sa podozvedova... podozvedali teraz pri tomto vystúpení, pani Zemanová, váš prístup je cynický k ľuďom nad 65 rokov, ktorých považujete za nejaký odpad, ktorý ekonomicky jednoducho je nepotrebný, tých teda nemáte ani prioritu očkovať, hlavná vec, že ste tuná hlasovali za to, za tie očkovania, za tie vaše lotérie a tie nezmyselnosti. Teraz sa tvárite, že vás sa to netýka, no vás sa to týka. Na jednej strane ste prijímali zákony proti ľuďom a potom ste vyplakávali v médiách, jakí vy ste pre ľudí a v prospech ľudí, akí ste vy odborníci. Toto sú všetko bludy. Vy patríte jednoducho na smetisko dejín.
17. schôdza NR SR - 1.deň - A. dopoludnia
Dátum: 2020-11-12
Poslanec: Laurenčík, Milan (SaS)
Druh vystúpenia: Vystúpenie v rozprave

47. Vážený pán podpredseda, vážený pán minister, vážené kolegyne, kolegovia, dopredu sa ospravedlňujem, že moje vystúpenie nesúvisí s prerokovanou témou, ale keďže pán poslanec Suja ma tu krivo obviňuje (reakcia z pléna), krivo obviňuje (zaznenie gongu) a vymýšľa si, tak chcem na to zareagovať. Presne si pamätám na tú situáciu, prišiel som z kancelárie bez rúška, ja sa dopredu, teda dopredu, ospravedlňujem sa všetkým, ak som niečo niekomu spôsobil, nejakú ujmu. Ale bolo to úplne ináč, nebolo to tak, ako hovorí, že som napomínal pána poslanca Kotlebu a vzápätí som prišiel bez rúška, 30 minút som tu bol. Možno som tu bol minútu, dve, som si to uvedomil. Pán poslanec Suja si ma odfotil, dal to na Facebook, spravil z toho pekný, pekný viral na ich stránke. Samozrejme, toto všetko je jeho práca, až na to, že napríklad porušil rokovací poriadok, lebo v rokovacej sále sa nefotí, je to zakázané priamo. Keby si ma, keby ste ma, pán poslanec Suja, bol upozornil, tak isto vidím, ako som si to všimol, ako ste ma fotil, som odišiel a som si to rúško išiel zobrať. Ja sa ospravedlňujem a každý môžeme urobiť nejakú chybu, môžeme sa nejako pomýliť, beriem to. Lenže vy, čo tu robíte s rúškami, vy ste jednoducho arogantní, aj teraz vedľa vás kolega nemá správne nasadené rúško, ste jednoducho arogantní a ohrozujete nás všetkých. A tu je ten zásadný rozdiel pri mojom správaní a pri vašom správaní. Ďakujem za pozornosť. (Potlesk.)
16. schôdza NR SR - 7.deň - A. dopoludnia
Dátum: 2020-11-04
Poslanec: Laurenčík, Milan (SaS)
Druh vystúpenia: Vystúpenie v rozprave

6. Ďakujem za slovo. Vážený pán podpredseda, vážený pán navrhovateľ, spravodajca, vážené kolegyne, kolegovia, krátko chcem vystúpiť k tejto rezolúcii, ktorú, samozrejme, podporujem a podporujem aj to znenie, ktoré vzíde vlastne z rozpravy, ktoré je pripravované. Verím, že sa k tejto rezolúcii pripojí maximálny počet poslancov. Ale chcel som vystúpiť pred rozpravou aj preto, lebo som navrhnutý ako predseda Skupiny priateľstva s Arménskou republikou a Gruzínskom, ktorá by mala byť vytvorená tu v našom parlamente. Žiaľbohu, zo známych príčin ešte takto nebolo učinené, ale verím, teda ak ma schválite, že táto skupina vznikne. Zatiaľ v tejto skupine evidujeme nejakých desať poslancov a chcel by som aj tých ostatných, ktorí za mnou vystúpia v rozprave aj ktorí sa chystajú reagovať na túto rezolúciu, či by nezvážili a nenahlásili sa do tejto skupiny, a možno by to bolo takého gesto nášho parlamentu, že máme súcit s arménskym ľuďom a že teda budeme podporovať vlastne aj tým, že vytvoríme veľkú skupinu priateľstva, kde si môžeme potom vymieňať rôzne skúsenosti, a aj takouto formou vlastne ich podporovať v nejak v úspešnom, úspešnom boji. Takže toľkoto z mojej strany. Podpisujem to, čo hovoril pán navrhovateľ, a, samozrejme, vyzývam všetkých, aby ste túto rezolúciu podporili a zvážili túto moju ponuku. Ďakujem veľmi pekne.
16. schôdza NR SR - 6.deň - B. popoludní
Dátum: 2020-11-03
Poslanec: Laurenčík, Milan (SaS)
Druh vystúpenia: Vystúpenie v rozprave

162. Ďakujem za slovo. Vážený pán podpredseda, vážený pán minister, viem, že sa snažíme úsporne rokovať, aby sme teda nenaťahovali nejak čas, ale dovolím si pár viet k tomuto návrhu zákona povedať. S cestovným ruchom má spája veľa, pochádzam z Terchovej, kde som pôsobil ako starosta. Terchová je známa tým, že žije cestovným ruchom, tam v podstate nemáte možno rodiny, obydlia, kde by sa o cestovnom ruchu minimálne nehovorilo a ktoré by sa nejakým spôsobom ľudia nezapájali doňho. Takže vtedy som mal veľkú možnosť sa s cestovným ruchom zoznámiť, priamo byť zainteresovaný. Naša obec bola dôležitým členom oblastnej organizácie cestovného ruchu a preto som si uvedomil, že koronakríza naozaj cestovný ruch, v podstate z dostupných informácií, ktoré mám, postihla popri leteckej doprave snáď najviac. Cestovný ruch je pre mňa aj nejakým takým odvetvím, ktorým sa zaoberám aj ako vicežupan Žilinského samosprávneho kraja, kde som túto oblasť dostal na starosť práve ja, takže to je taký druhý bod, ktorý má spája s týmto a preto som si povedal trochu pred letnými prázdninami parlamentnými, že sa vyberiem po Slovensku po jednotlivých regiónoch a skúsim zistiť, v čom by sme vedeli my - poslanci, resp. vláda pomôcť cestovnému ruchu. Prešiel som prakticky pol Slovenska, lebo za ten čas som nemal toľko možností a času, aby som prešiel celé Slovensko, ale vyšli mi z toho rôzne, rôzne veci, ktoré som následne komunikoval aj na ministerstve dopravy s príslušnými ľuďmi, ktorí sa tam cestovným ruchom zaoberajú a som teda veľmi rád, že prišiel na rad aj cestovný ruch a že ideme týmto zákonom vlastne týmto ľuďom pomáhať. Ja som dal spracovať aj takú analýzu dopadov koronakrízy na cestovný ruch na Slovensku - dva mesiace marec až november, ktorú spracoval parlamentný inštitút, verím, že túto informáciu následne dostanete aj vy všetci poslanci, kde sa budete môcť dočítať podľa jednotlivých kritérií, ako teda boli hodnotené v týchto dopadoch, čo všetko ten cestovný ruch, teda čo všetko malo naň vplyv, ako tá korona naňho, naňho pôsobila podľa jednotlivých tých odborov alebo ako by som to nazval, jednotlivých tých segmentov toho cestovného ruchu. Sú tam ozaj krásne čísla, ktoré by sa dali prezentovať, ale keďže rokovací poriadok nedovoľuje tieto veci ukázať, tak len odporúčam do vašej pozornosti, pretože viem, že parlamentný inštitút, keď spracuje pre niekoho takýto nejaký materiál, tak následne ho potom postúpi aj ostatným poslancom. Nebudem tu teraz vyčítavať, že koľko z toho materiálu, že ako bol teda ten cestovný ruch postihnutý, aké percentá máme menej ubytovaných a o aké percentá menej vybraté dane z ubytovania, ako sa v jednotlivých segmentoch, v reštauráciách a neviem kde všade ako, ako teda dopadol ten táto situácia pandemická, ktorá tu je, na tieto, je to tam všetko napísané, ale chcel by som vás len všetkých poprosiť, aby sme tento zákon teraz schválili, aby sme naozaj cestovnému ruchu pomohli. Ďakujem za pozornosť.